open-index/open-wikipedia-markdown huggingface dataset:
Japie Greyling

**Japie Greyling** (1890-1954) was een van Suid-Afrika se grootste kinderheIde. Tydens die Anglo-Boereoorlog het hy geweier om inligting oor 'n Boerekommando aan die Britte te verstrek selfs toe hy voor 'n vuurpeloton geplaas is. Dié gebeurtenis is in reliëf in die Kindermonument in Bloemfontein uitgebeeld.

Jacobus Johannes Cornelis (Japie) Greyling is in 1890 op die plaas Smaldeel in die distrik Hoopstad in die destydse Oranje-Vrystaat gebore. Tydens die Anglo-Boereoorlog, toe sy vader en twee ouer broers op kommando was, het die tienjarige Japie saam met sy moeder, susters en tweelingbroertjie op die plaas agtergebly.

In Maart 1901 het die oorlog reeds in 'n guerrillastryd verander. Die Boeremagte was in klein kommando's verdeel wat oral op onverwagte plekke toegeslaan en dan weer vinnig padgegee het voordat die Britte hulle kon vaskeer. Een van die kommando's wat in die distrik Hoopstad bedrywig was, het een aand op die Greylings se plaas oornag. Die volgende oggend vroeg is 'n afdeling Britse soldate onder bevel van kapt. J.E.B. Seely in aantog na die plaas gewaar en moes die burgers vinnig vlug.

Seely was bewus daarvan dat 'n klompie burgers op die plaas oornag het en hy het tot die gevolgtrekking gekom dat daar 'n kommando iewers in die omgewing moes wees.

Nadat die Britte op Smaldeel aangekom het, het Seely met behulp van 'n tolk Japie begin uitvra. Hy wou weet wie' die burgers was wat daar oornag het en waarheen hulle op pad was. Hy wou ook die getalsterkte van die kommando weet. Japie het geweier om te antwoord. Alle pogings van Seely om die seun so ver te kry om te praat, was vergeefs.

Uiteindelik het Seely Japie teen 'n muur van die huis voor 'n vuurpeloton laat staan. Hy het gedreig dat hy Japie sou laat skiet indien hy nie die verlangde inligting verstrek nie. Japie het steeds volgehou dat hy nie sou sê waar die Boere hulle bevind nie.

Die dapperheid van die kind het Seely so beïndruk dat hy sy soldate beveel het om hul gewere te laat sak. Hy het Japie met 'n handdruk gegroet en die plaas verlaat. Jare ná die oorlog het Seely nog met groot bewondering van die heldhaftige Boereseun gepraat.

Die onverskrokkenheid en beginselvastheid wat Japie Greyling aan die dag gelê het, is eienskappe wat vriend en vyand as heldemoed erken en waardeer.

## Bronnelys 
* Wêreldspektrum, Volume 9, bl.141-142,
Fopnuus

duimnael|275px|'n Illustrasie van 1894 wat reeds die term "fake news" aandui, newens "humbug news" en "cheap sensation". In Afrikaans is "fopnuus" slegs sedert 2016 bekend.

**Fopnuus** is 'n vorm van pruljoernalistiek of propaganda wat uit doelgerigde disinformasie of blufstories bestaan wat via die tradisionele pers, uitsaai-nuusmedia of aanlyn-sosiale media gepropageer word. Fopnuus word geskryf en gepubliseer met die oogmerk om te mislei ten einde 'n agent, entiteit of persoon skade te berokken en/of finansieel of polities uit gevolglike wanpersepsies munt te slaan. Dikwels word sensasionele, oordrewe, of blatant valse opskrifte gebruik om aandag te trek. Doelbewus misleidende of bedrieglike fopnuus verskil van ooglopende satire of parodie wat op humor ingestel is, aangesien eersgenoemde die gehoor wil inloop of manipuleer. Fopnuus wend frappante opskrifte of volkome gefabriseerde nuusberigte aan om lesergetalle, aanlynmededelings en internet-bladtrekinkomstes 'n hupstoot te gee. In die voorgenoemde geval is dit vergelykbaar met sensasionele aanlyn-"clickbait"-opskrifte en maak staat op die advertensieinkomste wat deur hierdie aktiwiteit gegenereer word, ongeag die juistheid van die gepubliseerde storie.

Maklike toegang tot aanlyn advertensie-inkomste, hoër politieke polarisasie, en die gewildheid van sosiale media, veral Facebook-nuusvoer, is almal al geïmpliseer by die verspreiding van fopnuus, wat in die internet-era 'n vastrapplek gevind het as mededinger van legitieme nuusstories. Antagonistiese regeringsagente is ook al uitgewys as die opstellers en verspreiders van fopnuus, veral tydens verkiesings. 'n Ontleding deur *Buzzfeed* het aangetoon dat die top-20 fopnuustories rakende die VSA se 2016-verkiesing meer byval op Facebook gevind het as die top-20 nuustories oor die verkiesing komende van 19 gesaghebbende mediaverskaffers. Fopnuuswebblaaie wat anoniem gepubliseer word is al as bronne aangehaal omdat dit die vervolging van fopnuuspublisiste vir laster bemoeilik. Die relevansie van fopnuus het 'n opbloei beleef in die post-faktiese politiek van byvoorbeeld die 2016 VSA-verkiesing en die Brexit-referendum.

Met die uitbreiding van tegnologie was daar 'n toenemende strewe na meer bladtrekke en hoër graderings. Vir mediaverskaffers maak dit sin om 'n beleid te implementeer wat 'n groter gevolg vir hulle webblaaie sal oplewer en wat derhalwe adverteerders sal aanmoedig om vir reklame daarop te betaal. Sodanige publikasie van 'n storie met valse inhoud kan dan 'n skynprominensie voorhou en 'n groot gehoor aantrek sodat hul adverteerders en graderings daarby voordeel trek.

## Sien ook 
*  Brandolini se wet
*  Diepfop

## Verwysings 
## Eksterne skakels 
*
Organe van asemhalingstelsel

[duimnael|Segmentasie van elke [long]]
Die asemhalingstelsel bestaan uit organe soos die longe en die verskillende gange of lugweë waardeur lug beweeg na en van die longe:
links|duimnael|273x273px|Asemhalingstelsel sonder byskrifte
* Neus
* Keelholte of Farinks
* Adamsappel of Larinks
* Gorrelpyp of Trachea
* Lugpype
* Longe

## Funksie 
Die funksie van die asemhalingstelsel se organe is om 'n konstante voorraad suurstof aan die bloed te verskaf. Asook om terselfdertyd te sorg dat koolstofdioksied uit die bloed ontsnap. Koolsuurgas soos dit ook bekend staan, is 'n produk van die proses van verbranding in die liggaam. 

## Sien ook 
* Asemhalingstelsel
* Longontsteking

## Bron 
* KENNIS, 1980, vol 5, bl. 984,
Old Bushmills Distillery

Die **Old Bushmills Distillery** is 'n whiskey-distilleerdery in Bushmills, graafskap Antrim, Noord-Ierland wat tans in besit is van die Mexikaanse onderneming *Jose Cuervo*, die wêreld se grootste tequila-vervaardiger in besit van die Beckmann-familie wat met sy verspreidingsmaatskappy *Proximo Spirits* ook 'n reeks premium-handelsmerke in die whisky- en rumbedryf beheer, nadat dit deur die Britse onderneming *Diageo* verkoop is.

Whiskey, wat onder die Bushmills-handelsmerk gebottel word, word uitsluitlik in die plaaslike distilleerdery gestook, met water uit die Saint Columb's Rill, 'n takrivier van die River Bush. Die distilleerdery is 'n toeriste-aantreklikheid wat besigtig mag word, met jaarliks sowat 120&nbsp;000 besoekers.

Die Old Bushmills Distillery maak daarop aanspraak dat dit die oudste Ierse whiskey-stokery is wat steeds in bedryf is. Die datum 1608, wat op etikette verskyn, verwys na 'n koninklike lisensie wat deur koning Jakobus I op 20 April van dié jaar aan die grondbesitter en goewerneur van die graafskap Antrim, Sir Thomas Phillips, toegeken is om whiskey in die gebied te stook. Die onderneming, wat die huidige distilleerdery laat bou het, is in 1784 gevestig. Nadat dit verskeie kere sy deure moes sluit, is die distilleerdery ná 'n brand in 1885 ononderbroke in bedryf.

## Verwysings
Giovanni I Natoli van Sperlinga

**Giovanni I Natoli, Prins van Sperlinga** (Giovanni Forti Natoli Lanza Giambruni Moncada Orioles da Alifia di Luna) is die hoof van die Huis van Natoli en die heerser van die prinsdom Sperlinga. Hy is die seun van prins Blasco Lanza Natoli en Dominique Giambruni e Perna.

## Biografie 
Giovanni Natoli was 'n Sisiliaanse adelheer, die seun van Blasco Natoli Lanza en Domenica Giambruno Perna. Hy was baron van S. Bartolomeo en Belice. Op 20 Augustus 1597 het hy die baronie van Sperlinga van Giovanni Ventimiglia, markies van Gerace gekoop, vir 30,834 onse goud. Natoli is 'n lisensie van die koning Filips II van Spanje van Sisilië toegestaan ​​om te bevolk en te bou.

In 1627 is hy tot prins van Sperlinga gemaak deur Filips IV van Spanje.

Natoli was twee keer getroud: eers met Maria Cottone Aragona, dogter van Stefano, tel van Bauso; en daarna met Melchiora Orioles Moncada, dogter van Orazio, baron van San Pietro di Patti. Met laasgenoemde het hy 'n seun, Francesco Natoli, gehad.

Giovanni Natoli is op 15 Julie 1633 oorlede.

## Eksterne skakels 
* Huis van Sperlinga 

## Bron 
* *Hierdie artikel is merendeels vertaal vanaf die Engelse Wikipedia-artikel :en:Giovanni Natoli*

## Verwysings
Donkermaan

[thumb|260px|'n Rekenaargesimuleerde beeld van die tradisionele nuwemaan: die vroegs sigbare [Maanfase#Fases_van_die_Maan|groeiende sekelmaan wat op die begin van 'n nuwe maand dui in baie maan- en maansonkalenders. Dit verskil van die sterrekundige gebruik van die term.]]

In sterrekunde is **donkermaan** of **nuwemaan** die eerste maanfase nadat die Maan en Son dieselfde ekliptiese lengtegraad gehad het. In dié fase is die Maan nie met die blote oog van die Aarde af sigbaar nie, tensy dit in 'n sonsverduistering 'n sihoeët teen die Son vorm.

Die oorspronklike betekenis van "nuwemaan", wat soms nog in 'n niesterrekundige verband gebruik word, is die eerste sigbare sekelmaan ná die konjunksie van die Maan met die Son. Dié dun, groeiende sekelmaan is ná sonsondergang dofweg in die weste te sien terwyl die Maan laer sak. Die presiese tyd en selfs datum van so 'n nuwe maan sal beïnvloed word deur die geografiese ligging van die waarnemer. Die eerste sekelmaan dui in die Islamitiese kalender en in sommige maansonkalenders op die begin van 'n nuwe maand. In die Chinese kalender word die begin van die maand aangedui deur die laaste sigbare sekelmaan.

Die sterrekundige nuwe- of donkermaan kom voor op die oomblik van die Maan en Son se konjunksie in die ekliptiese lengtegraad, wanneer die Maan onsigbaar van die Aarde af is. Dié oomblik is uniek en hang nie van die ligging af nie. As die toestande reg is, kan 'n sonsverduistering voorkom.

'n Maanmaand, of sinodiese maand, is die tydperk van een donkermaan tot die volgende. In die epog J2000.0 is die gemiddelde lengte van 'n maanmaand 29,53059 dae (of 29 dae, 12 uur, 44 minute en 3 sekondes). Dit kan egter wissel na gelang van die uitwerking van die Son se swaartekrag op die Maan se eksentrieke wentelbaan.

## Verwysings 
## Skakels
* Meer oor donkermaan
*
Sultan Rahi

**Sultan Rahi** was n legendariese aksie-filmheld in Pakistan.
hy het in meer as 700 rolprente gewerk, n nommer groter as enige ander akteur in die wêreld volgens Guinness Book of World. Sy aksie, sy styl en sy werk het nie net die Pakistaanse teater verander nie, maar het ook n sterk impak gehad op die lewenstyl van die samelewing.
## biografie 
Sultan Rahi behoort aan n Oerdoe-gesinsfamilie wat van Muzaffarnagar distrik Bijnore, UP (Uttar Pradesh) Indië migreer en in Rawalpindi gevestig is. Voordat hy by rolprente aangesluit het, het hy in 1955 in n verhoogdrama genaamd Nadir Shah Durrani opgetree. Hy is in 1938 gebore en op 9 Januarie 1996 deur n onbekende moordenaar vermoor.

## film loopbane 
Sultan Rahi het in twee dekades vanaf (1975-1996) Pakistanse Punjabi films beheer. Hy het in meer as 804 rolprente verskyn en was die suksesvolste filmheld ooit op die loket.Sultan Rahi Baghi in 1956 as n ekstra akteur van film Baghi en het jare lank gesukkel. In die laat 1960s het hy belangrike rol gespeel as ondersteunende, skurk en karakteraktor. 1972 was n keerpunt in sy rolprentloopbaan, toe hy in die titelrol in die Super Hit film Basheera verskyn het. In 1975 het hy verskyn in n baie gewelddadige maar super hit film Wehshi Jatt, en het n ikoon van aksieheld geword. Sy rolprent Moula Jatt (1979) het al die sake rekords geskep en hy het die filmbedryf tot sy dood oorheers.
## paar films 
## Verwysings 
## Eksterne skakels 
*
Supermaan

duimnael|220px|Die supermaan van 14 November 2016 was 356&nbsp;511&nbsp;km van die middel van die Aarde af, die naaste sedert 1948. Dit sal eers weer in 2034 so naby wees.
duimnael|220px|Die supermaan van 19 Maart 2011 (regs) in vergelyking met die gemiddelde maan van 20 Desember 2010, soos van die Aarde af gesien.

’n **Supermaan** is ’n volmaan of donkermaan wat min of meer ooreenstem met die naaste stand van die Maan aan die Aarde in sy elliptiese wentelbaan, wat tot gevolg het dat die Maan groter as gewoonlik lyk. Die tegniese term daarvoor is die **perigeumsamestand** van die Aarde-Maan-stelsel. Die woord "supermaan" is nie werklik ’n sterrekundige term nie, maar het in moderne astrologie ontstaan. 

Die teenoorgestelde term, apogeumsamestand, is al ’n mikromaan genoem, maar is nie so algemeen nie.

Die mees onlangse supermaan was op 24 Junie 2017 en die volgende een sal op 3 Desember 2017 wees. Die een op 14 November 2016 was die naaste supermaan sedert 26 Januarie 1948, en sal nie oortref word tot 25 November 2034 nie. Die naaste supermaan van die 21ste eeu sal plaasvind op 6 Desember 2052.

Soms val ’n supermaan saam met ’n algehele maansverduistering. Dit het laas in September 2015 gebeur, en die volgende een sal in Oktober 2033 wees.

## Afstand 
Die Maan se afstand wissel elke maand tussen sowat 357&nbsp;000 en 406&nbsp;000&nbsp;km vanweë sy elliptiese wentelbaan om die Aarde (afstande is tussen die twee liggame se middelpunt).

’n Volmaan by die perigeum, of naaste punt, lyk gewoonlik tot 14% groter as by die apogeum, of verste punt. Terwyl die Maan se oppervlakhelderheid dieselfde bly, is ’n supermaan se helderheid vanweë sy groter grootte tot 30% meer as wanneer die Maan by sy apogeum is. Terwyl ’n tipiese somervolmaan by gemiddelde breedtes net sowat 0,05 tot 0,1&nbsp;lux verskaf, kan ’n supermaan direk bo die Aarde in die trope tot 0,36&nbsp;lux verskaf.

## Terminologie 
[duimnael|260px|links|’n Rooi supermaan op 6 Mei 2012, soos gesien in [Japan.]]

Die term "perigeumsamestand" word in die wetenskaplike wêreld verkies bo "supermaan". Perigeum is die punt waar die Maan die naaste aan die Aarde is in sy wentelbaan, en samestand, of sisigie, is wanneer die Aarde, Maan en Son oplyn, iets wat met elke vol- of donkermaan gebeur. ’n Supermaan is dus ’n kombinasie van die twee, hoewel hulle nie altyd saamval nie.

## Uitwerking 
Die gekombineerde uitwerking van die Son en Maan op die Aarde se oseane, die gety, is die grootste met ’n vol- of donkermaan. Met ’n perigeum van die Maan is die getykrag ietwat sterker, en dit veroorsaak perigeum-springgetye. Maar selfs op sy sterkste is hierdie krag relatief swak

Geen bewyse is nog gevind van enige verband tussen supermane en groot aardbewings nie. Desondanks was daar gissings in die media dat rampe soos sekere aardbewings en tsoenami's plaasgevind het binne een tot twee weke ná ’n supermaan.

## Verwysings 
## Eksterne skakels 
* Lunar Apogee/Perigee Calculator 
* Richard Nolle's definition
*
*15px Hierdie artikel is vertaal uit die Engelse Wikipedia
Tropiese jaar

’n **Tropiese jaar** (ook bekend as ’n **sonjaar**) is die tyd wat die Son vat om terug te keer na dieselfde posisie in die siklus van seisoene soos van die Aarde af gesien, byvoorbeeld van lentenagewening tot lentenagewening of van somersonstilstand tot somersonstilstand. As gevolg van die aksiale presessie van die Aarde stem die seisoensiklus nie meer heeltemal ooreen met die Aarde se wentelbaan met betrekking tot die sterre (die sideriese jaar) nie. 

## Verwysings 
*15px Hierdie artikel is vertaal uit die Engelse Wikipedia
Banyuls-sur-Mer

**Banyuls-sur-Mer** is ’n dorp in die Franse département Pyrénées-Orientales en die gewes Languedoc-Roussillon met ’n oppervlakte van 42.43 vierkante kilometer en 4767 inwoners (2014). Sy inwoners word in Frans *Banyulencs* genoem.

## Geografie 
duimnael|senter|300px

## Demografie 
duimnael|senter|300px|Dorp 1962-2008

## Eksterne skakels 
* Die amptelike webwerf van Banyuls-sur-Mer
Irina Bilyk

**Irina Bilyk** (gebore 6 April 1970) is 'n Russiese sangeres en musikant.

## Diskografie 
* «Кувала зозуля» (1990)
* «Я розкажу» (1994)
* «Nova» (1995)
* «Так просто» (1996)
* «Фарби» (1998)
* «Ома» (2000)
* «Biłyk» (2002)
* «Країна» (2003)
* «Любовь. Яд» (2004)
* «На бис» (2008)
* «Рассвет» (2014)
* «Без Грима» (2017)
Kakaoboom

duimnael|Kakaoblomme

Die **kakaoboom** (*Theobroma cacao*), wat aan die familie Malvaceae behoort, is immergroen en inheems aan die noordelike deel van Suid-Amerika. Brasilië was die grootste produsent in die Nuwe Wêreld. Die grootste deel van die wêreldproduksie kom egter uit die tropiese gebiede van Wes-Afrika, veral Ghana.

Wat die verspreiding betref, is dit eienaardig dat kakao en koffie (*Coffea arabica*) plekke geruil het. Koffie is inheems aan Afrika, maar tans word meer koffie in Suid-Amerika as in enige ander wêrelddeel verbou.

## Voorkoms 
Die kakaoboom word nie baie hoog nie, (sowat 6 meter), met lang blare wat alternatief op die stam groei. Die blomme is ligroos van kleur en groei regstreeks uit die stam, nie van takke nie. Wanneer die boom sowat vyf jaar oud is, begin dit vrugte dra.

## Vrugte 
Die vrugte van die kakaoboom is ruwe peule, 18 tot 30 cm lank, wat aan 'n kort lootjie uit die tak of die stam van die boom groei. Die vrugte is ovaalvormig, met groewe in die lengte. Die natuurlike kleur van die vrugte is groen, maar wanneer dit droog word, word dit donkerbruin. Dit kan ook geel, rooi of pers van kleur wees. Elke peul bevat tussen 30 en 60 sade, wat in 'n wit mukus (slym) ingebed is.

## Sade 
Die sade of kakaoboon is die deel van die plant wat van kommersiële waarde is.

## Peste 
In Afrika word kakaobome aangeval deur 'n ernstige siekte wat die jong lote laat verdik. Dit het omstreeks 1938 'n ernstige bedreiging geword. Ondersoek het aan die lig gebring dat dit 'n virussiekte is wat deur 'n klein insek van een plant na die ander gedra word. Die siekte word vandag beheer deur die insekte te vernietig.

Kakao *miridae* of *capsidae* (plant- blaar of grasgoggas) is wêreldwyd 'n probleem (veral *Sahlbergella singularis* en *Distantiella theobroma* in Wes-Afrika).

## Sien ook 
* Kakaoboon
* Sjokolade
*

## Verwysings 
## Bron 
* KENNIS,  vol 6, 1980, bl. 1052-1053,
Sideriese jaar

’n **Sideriese jaar** (van Latyn *sidus*, "asterisme, ster") is die tyd wat die Aarde vat om een keer om die Son te wentel met betrekking tot die vaste sterre. Dit is dus ook die tyd wat die Son neem om terug te keer na dieselfde posisie teen die agtergrond van vaste sterre nadat dit oënskynlik een keer om die sonnebaan beweeg het. 

Dit kom neer op  vir die J2000-epog. ’n SI-dag, of gewone sondag, is 86&nbsp;400 SI-sekondes lank.

Vanweë die aksiale presessie van die Aarde verskil die sideriese jaar van die tropiese jaar, die tyd wat die Son vat om terug te keer na dieselfde posisie in die siklus van seisoene soos van die Aarde af gesien, byvoorbeeld van lentenagewening tot lentenagewening of van somersonstilstand tot somersonstilstand. Die sideriese jaar is 20&nbsp;min. 24,5&nbsp;sek. langer as die tropiese jaar vir J2000 (365,242189 dae).

Voor die ontdekking van aksiale presessie deur Hipparchos in die Hellenistiese tydperk, was die verskil tussen die sideriese en tropiese jaar onbekend. Premoderne kalenders sou die tyd van die jaar vir saai, oes, ens. aandui na aanleiding van die eerste waarneming van sterre; dus het hulle eintlik die sideriese jaar gebruik.

## Verwysings 
*15px Hierdie artikel is vertaal uit die Engelse Wikipedia
Keith F. Otterbein

Dr **Keith F. Otterbein** was 'n Emeritus-Professor van Antropologie by die Universiteit van Buffalo (SUNYAB), in die Verenigde State van Amerika.

Dr. Otterbein was 'n voormalige president van die Menslike Verhoudings Gebied Lêers en is 'n gereelde bydraer tot kruis-kulturele navorsing, veral in oorlogvoering verwante onderwerpe.

Otterbein is die outeur van die boek *How The War Began *(2004), waarin hy  die oorsprong van oorlogvoering ondersoek in die menslike samelewing. Hy is oorlede op 17 Junie 2015.

## Publikasies 
* The Evolution of Zulu Warfare, 1964, Kansas Journal of Sociology.
* Internal War: A Cross-Cultural Study 1968 American Anthropologist.
* Higi Armed Combat 1978, Southwestern Journal of Anthropology.
* The Evolution of War: A Cross-Cultural Study 1970 HRAF Press, New Haven. (2nd Ed. 1985)
* Killing of Captured Enemies: A Cross-Cultural Study 2000 Current Anthropology.

## Verwysings 
* *Keith F. Otterbein*
* *Feuding and Warfare - Book Review*, 
* *obituarie*
Veerle Wouters

**Veerle Wouters** (gebore 2 Junie 1974 in Hasselt) is 'n Belgiese politikus, voorheen verbind tot die N-VA. Sy is verkies as 'n lid van die Belgiese Kamer van Verteenwoordigers in 2010. 

Saam met Hendrik Vuye, het sy die N-VA verlaat op 21 September 2016.

## Verwysings
Acalolepta bicolor

***Acalolepta bicolor*** is 'n spesie van besies in die familie Cerambycidae. Dit is beskryf deur Stephan von Breuning in 1935. Dit kom voor in Maleisië en Borneo. 

## Verwysings
Silas Ali Agara

** Silas Ali Agara** (gebore 1 Januarie 1973) is 'n Nigeriese politikus, sportentoesias en die huidige adjunk-goewerneur van Nasarawa Staat.

Hy het voorheen gedien as die Spesiale Adviseur vir Sport aan die Nasarawa Staat Goewerneur, en is aangekondig as die running mate vir Umaru Tanko Al-Makura in 2015.

## Verwysings
Oncideres canidia

***Oncideres canidia*** is 'n spesie van besies in die familie Cerambycidae. Dit is beskryf deur Dillon en Dillon in 1946. Dit is van Jamaika bekend. 

## Verwysings
Del Puerto-spruitjie

**Del Puerto Spruitjie**, oorspronklik **Arroyo de La Puerta** (Spruitjie van die Deur) is 'n sytak van die San Joaquin-rivier en dreineer die oostelike hange van die deel van die Diablo Bergreeks binne die Sentrale Vallei van Kalifornië, Verenigde State van Amerika. Die spruitjie kom in die San Joaquin-Rivier, sowat 4 km suidoos van Grayson, Kalifornië in Stanislaus County te lande.

## Geskiedenis 
Arroyo de La Puerta was 'n waterbron op die El Camino Viejo vernoem na die smal uitgang 'n "Puerta" of Deur, waar die spruitjie na vore gekom uit die La Puerta Kloof in die San Joaquin-Vallei. Dit vorm die suidelike grens van Rancho Pescadero (Grimes) en die noordelike grens van Rancho Del Puerto. 

## Verwysings 
## Eksterne skakels 
* CA 130 Del Puerto Canyon  accessed November 1, 2011
* STANISLAUS COUNTY BIRDING SITES: Del Puerto Canyon  www.stanislausbirds.org accessed November 1, 2011
Mary Ellen (May) Hillhouse

**Mary Ellen (May) Hillhouse** (1908–1989) was 'n Suid-Afrikaanse kunstenares wat in Strand, Kaapkolonie gebore is en haar kinderjare in Durban deurgebring het. Op 14-jarige ouderdom het sy met haar kunsopleiding aan die Durbanse Kunsskool begin. Ná 4 jaar se opleiding het sy 'n onderwysdiploma behaal maar as handelskunstenaar begin werk. Twaalf jaar later, in 1938, het sy na Europa vertrek, waar sy onder Martin Bloch in Londen gestudeer het. Met haar terugkoms in Suid-Afrika het sy egter steeds as handelskunstenaar gewerk.

'n Keerpunt in May Hillhouse se kuns het in 1957 gekom toe sy – ná nog 'n studiereis in Europa – 'n aanstelling as lektrise in handelskuns aan die Michaelis-kunsskool in Kaapstad gekry het. Vir die eerste keer het sy weggebreek van die streng dissipline van die handelskuns wat aan haar werk 'n sketsagtige karakter gegee het. Sy het met kleur en vorm begin eksperimenteer en kon haar benadering ten opsigte van komposisie verander. Deur die jare het haar kleurgebruik meer abstrak geraak en kleur en vorm het haar belangrikste uitdrukkingsmiddele geword. Haar komposisies het struktureel geword, haar kwashale lineêr en haar kleurgebruik kontrasterend.

Voordat May Hillhouse lektrise geword het, was sy 'n geslaagde illustreerder vir tydskrifte (onder meer ook die Afrikaanse Kinderensiklopedie) oor onderwerpe wat gewissel het van feëverhale tot geskiedkundige gebeure. Sy het ook bewys dat sy die grafiese medium goed hanteer. In die vroeë sestigerjare het sy 'n geslaagde grafiese tentoonstelling saam met haar kollegas Katrine Harries en Eleanor Esmond-White gehou.

Uit die aard van haar werk as handelskunstenaar was sy vertroud met litografiese tegnieke en kon sy haar ervaring goed op die grafiese kuns toepas.

May Hillhouse het al dikwels in Johannesburg en Kaapstad uitgestal. Van haar werk is ook in 1959 in Säo Paulo se Biennale uitgestal, terwyl van haar grafiese werk in München, Gent en Säo Paulo ten toon gestel is. Ander groot uitstallings waaraan sy deelgeneem het, is die Van Riebeeck-fees van 1952 en die Quadrennale uitstallings van 1956 en 1960. Van haar werke is in die Nasionale Kunsgalery in Kaapstad, die Johannesburgse en die Durbanse Kunsmuseum se vaste versamelings opgeneem.

## Bronnelyn 
* *Wêreldspektrum*, Vol. 11, 6,
Hoboconcerto (Mozart)

Die **Hoboconcerto** in C majeur, K. 314, is 'n concerto vir hobo wat in 1777 deur Wolfgang Amadeus Mozart vir die hoboïs Giuseppe Ferlendis (1755-1802) van Bergamo gekomponeer is. Mozart het die Hoboconcerto in 1778 vir fluit in D majeur verwerk. Die Hoboconcerto is 'n belangrike werk vir spelers van beide die hobo en die fluit.

## Bewegings 
Die concerto bestaan uit drie bewegings:
# Allegro aperto
# Adagio ma non troppo
# Rondo: Allegro

## Verwysings 
## Sien ook 
* Köchel-katalogus

## Eksterne skakels 
* , interpretasie deur die hoboïs François Leleux met die Simfonie-orkes van Radio Frankfurt onder dirigensie van Andrés Orozco-Estrada
* 
*
Motreën

**Motreën** is 'n ligte vloeistof neerslag wat bestaan uit vloeibare waterdruppels kleiner as dié van reën – gewoonlik kleiner as 0.5 mm in deursnee. Motreën is gewoonlik geproduseer deur lae stratuswolke en stratocumuluswolke. Neerslag koerse van motreën is op die orde van 'n millimeter per dag of minder op die grond. As gevolg van die klein grootte van motreëndruppels, onder baie omstandighede verdamp die motreën grootliks voordat die oppervlak bereik word en dit kan dus nie deur waarnemers op die grond voorkom nie. Die METAR kode vir motreën is **DZ** end vir vriesmotreën is **FZDZ**.

## Effekte 
Terwyl die meeste motreën net 'n klein onmiddellike impak op die mens het, kan vriesmotreën tot verraderlike toestande lei. Vriesmotreën vind plaas wanneer die superkoelde motreëndruppels val op 'n oppervlak waarvan die temperatuur onder vriespunt is. Hierdie druppels vries onmiddellik op impak, wat lei tot die opbou van blad ys (soms genoem swart ys) op die oppervlak van paaie.

## Sien ook 
* Mis
* Reën

## Verwysings 
## Eksterne skakels
Antarktiese Sirkel

duimnael|350x350px|Kaart van Antarktika met die Antarktiese Sirkel in blou
Die **Antarktiese Sirkel** is die suidelikste van die vyf groot breedtegraadsirkels soos aangedui op kaarte van die Aarde. Die streek suid van hierdie sirkel is bekend as Antarktika en die gebied net noord daarvan as die Suidelike Gematigde Sone. Suid van die Antarktiese Sirkel is die son minstens een keer per jaar 24 aaneenlopende ure bo die horison (en dus sigbaar om middernag) en minstens een keer per jaar 24 aaneenlopende ure ten minste gedeeltelik onder die horison (en dus nie in die dag ten volle sigbaar nie); dit geld ook vir die ekwivalente poolsirkel in die Noordelike Halfrond, die Arktiese Sirkel.

Die Antarktiese Sirkel het nie ’n vaste posisie nie; van 10 September 2018 af loop dit 66°33'47.3" suid van die ewenaar. Sy breedtegraad hang af van die Aarde se ashelling, wat wissel binne 'n marge van 2° oor 'n tydperk van 40&nbsp;000 jaar vanweë getykragte wat deur die maan se wentelbaan veroorsaak word. Gevolglik dryf die Antarktiese Sirkel tans suidwaarts teen 'n spoed van sowat 15&nbsp;meter per jaar.

## Middernagson en die poolnag 
duimnael|400x400px|Verhouding van die Aarde se aksiale kantel (&#x3B5;) tot die tropiese en poolsirkels
Die Antarktiese Sirkel is die noordelikste breedtegraad in die Suidelike Halfrond waar die son 24 uur lank voortdurend bo of gedeeltelik onder die horison kan bly. As gevolg daarvan is die son minstens een keer per jaar om middernag sigbaar vanaf enige plek in die Antarktiese Sirkel en minstens een keer per jaar om twaalfuur die middag net gedeeltelik sigbaar.

## Menslike bewoning 
[duimnael|'n [Ysberg naby die Antarktiese Sirkel noord van Detaille-eiland]]
Daar is geen permanente mensebevolking suid van die Antarktiese Sirkel nie, maar verskeie Antarktiese navorsingstasies word deur verskeie nasies se spanne wetenskaplikes bewoon wat op 'n seisoenale basis roteer. In vorige eeue was daar 'n paar semi-permanente walvisjagstasies op die vasteland en 'n paar walvisjagters het vir 'n jaar of meer daar gewoon. Minstens drie kinders is op Antarktika gebore, maar in stasies noord van die Antarktiese Sirkel.

## Geografie 
Die Antarktiese Sirkel is ongeveer 17&nbsp;662&nbsp;km lank. Die gebied suid van die sirkel is ongeveer 20&nbsp;000&nbsp;000&nbsp;km 2 en dek ongeveer 4% van die Aarde se oppervlak. Die kontinent Antarktika dek groot dele van die gebied binne die Antarktiese Sirkel.

## Sien ook 
* Arktiese Sirkel
* Antarktika

## Verwysings 
## Eksterne skakels 
* Antarctic circle org
* Kaart 
*
2033

Die **jaar 2033** sal gewone jaar wees wat volgens die Gregoriaanse kalender op 'n Saterdag sal begin. Dit sal die 33ste jaar van die 21ste eeu n.C. wees. Soos ander gewone jare sal die jaar 12 maande, 52 weke en 365 dae hê.

## Voorspelde en geskeduleerde gebeurtenisse 
* Die beplande finale fase van die Verenigde Koninkryk se HS2-spoorverbinding sal na verwagting voltooi word. 
* Die Oktober 2033 maanverduistering sal plaasvind op 8 Oktober. 
* Die 12de Vrouerugbywêreldbeker word in die Verenigde State aangebied.

## Verwysings
Patrick Browne

**Patrick Browne** (1720-1790) was 'n Ierse dokter en plantkundige.

## Loopbaan 
Browne is in Woodstock, County Mayo gebore, en is in 1737 na familie in Antigua gestuur, maar het na twee jaar na Europa teruggekeer weens slegte gesondheid. Hy het geneeskunde, natuurwetenskap en veral plantkunde gestudeer in Reims, Parys en Leiden, en het in 1743 gekwalifiseer. Hy het as dokter by die St. Thomas-hospitaal in Londen gewerk, en het Barbados, Montserrat, Antigua en St. Kitts in die Wes-Indiese Eilande besoek, en in 1746 as dokter in Jamaika gevestig.

Hy het gekorrespondeer met die plantkundige Carl Linnaeus, onder wie se notas fragmente van artikels oor geslagsiektes en frambosesiekte deur Browne gevind is. Sy belangrikste werk, die burgerlike en natuurwetenskaplike geskiedenis van Jamaika (1756), geïllustreer deur die botaniese kunstenaar Georg Dionysius Ehret, bevat nuwe name vir 104 genera.

Hy het in 1771 afgetree na Rushbrook, naby Claremorris, Co Mayo.

Die standaard outeursafkorting **P.Browne** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Geneeskunde
* Lys van botaniste volgens outeursafkorting

## Eksterne Skakels 
* http://www.libraryireland.com/biography/PatrickBrowne.php

## Verwysings 
* Nelson, E. C. *Huntia* 11 (1): 5-16. Hunt Institute for Botanical Documentation, Carnegie Mellon University.
* Nelson, E. C., & Walshe, W. F. (1995). *Flowers of Mayo*. http://www.deburcararebooks.com/flowers.htm 
* Ricorso
* National Centre for Biotechnology Information, https://www.ncbi.nlm.nih.gov/entrez/query.fcgi?cmd=Retrieve&db=PubMed&list_uids=14674440&dopt=Abstract
* *The Civil and Natural History of Jamaica. In Three Parts.* (1756) https://archive.org/stream/mobot31753000808003#page/n1/mode/2up Archive.org: Full online version, including 50 plates.
Beaufort-Wes-myn

Die **Beaufort-Wes-myn** is 'n groot myn geleë naby Beaufort-Wes in die noordelike deel van die Wes-Kaap, Suid-Afrika.

Beaufort-Wes verteenwoordig een van die grootste uraanreserwes in Suid-Afrika met geskatte reserwes van 23 miljoen ton erts teen 'n gradering van 0.08% uraan. 

## Verwysings
Black Rock-myn

Die **Black Rock-myn** is 'n myn geleë in Hotazel in die Noord-Kaap van Suid-Afrika. Black Rock verteenwoordig een van die grootste mangaanreserwes in Suid-Afrika met geskatte reserwes van 70.4 miljoen ton mangaanerts met 'n gradering van 39% mangaanmetaal.

## Verwysings 
## Eksterne skakels 
* Black Rock Mine
Knud Jessen

**Knud Jessen** (29 November 1884 - 14 April 1971) was 'n Deense plantkundige en kwaternêre geoloog. Hy was staatsgeoloog  vanaf 1917 tot 1931. In 1931 het hy C.H. Ostenfeld opgevolg as professor in plantkunde aan die Universiteit van Kopenhagen en direkteur van die Botaniese Tuin van Kopenhagen, 'n posisie wat hy tot sy aftrede in 1955 beklee het. Sy wetenskaplike werke het hoofsaaklik betrekking gehad op die geskiedenis van die plantegroei tydens die Eemiese interglasiale tydperk, die laat ystydperk van die Wisconsin-glasiasie en in die Holoseen tydperk het hy die gebruik van stuifmeelanalise ondersoek. 

Jessen was in kontak met die Ierse natuurkundige Robert Lloyd Praeger en het gedurende 1934-1935 veldwerk gedoen oor die kwaternêre geologie van Ierland. Saam met sy assistent, Frank Mitchell, kon hy beide die post-ystydperk plantegroeiontwikkeling van Ierland en dié van die Eemiese interglasiasie beskryf, met die teenwoordigheid van plante soos *Rhododendron ponticum*, *Abies alba*, *Erica scoparia* en *Buxus sempervirens* in Ierland. 

Jessen is erken deur eredoktorsgrade aan die Universiteit van Cambridge en Universiteit van Dublin. Hy was lid van die Koninklike Deense Akademie vir Wetenskappe en Briewe en was op die direksie van die Carlsberg-stigting.

Die standaard outeursafkorting **K.Jess.** word gebruik om hierdie persoon as die skrywer aan te dui wanneer 'n botaniese naam aangehaal word.

## Belangrikste Werke 
*Jessen, K. (1920) Moseundersøgelser i det nordøstlige Sjælland. Med Bemærkninger om Træers og Buskes Indvandring og Vegetationens Historie (Bog investigations in Northeast Zealand (Denmark) with notes on the immigration of trees and shrubs and the development of the vegetation). Doctoral dissertation. Danmarks Geologiske Undersøgelse, II.række, 34, 1-243.
*
*Jessen, K. & V. Milthers (1928) Stratigraphical and palaeontological studies of interglacial fresh-water deposits in Jutland and northwest Germany. Danmarks Geologiske Undersøgelser II rk. Vol. 48: 1-379.
*Jessen, K. with the assistance of H. Jonassen (1935) The composition of the forests in northern Europe in Epipalaeolithic time. Biologiske Meddelelser, Kongelige Danske Videnskabernes Selskab 12 (1): 1-64.
*Jessen, K. (1949) Studies in Late Quaternary deposits and flora-history of Ireland. Proceedings of the Royal Irish Academy 52, sect. B, no. 6: 85-290.

## Sien ook 
* Lys van botaniste volgens outeursafkorting
* Geologie
* Plantkunde

## Verwysings
Temple Church

230px
**Temple Church**
**in Temple, City of London, Londen** 
Engeland

----
**Opgerig**
Middel van die 12de eeu
----
**Denominasie**
Kerk van Engeland
----
**Webtuiste**
*Temple Church*

Die **Temple Church** ("Tempelkerk") is 'n laat 12de eeuse kerk in die *City of London*, die historiese middestad van Londen, geleë tussen Fleet Street en die Teemsrivier en naby die Temple-moltreinstasie. Die kerk is oorspronklik deur die Orde van die Tempeliers, die monniksorde wat Christelike pelgrims in die 12de eeu op hul pad na Jerusalem en terug huis toe beskerm het, as hul Engelse hoofkwartier gebou en op 10 Februarie 1185 deur Heraclius, die Latynse Patriarg van Jerusalem, ingewy. Gedurende die regentskap van koning Jan (1199−1216) het dit as koninklike tesourie gedien, onder meer vanweë die Tempelridders se sakebedrywighede as internasionale finansiers.

Temple Church is as 'n ronde kerkgebou ontwerp, 'n argitektoniese kenmerk wat dit met ander Tempelridder-kerke deel as simboliese verwysing na die heiligste plek in die wêreld van Kruisvaarders, die ronde Kerk van die Heilige Graf in Jerusalem, en versier met 13de en 14de eeuse steenstandbeelde. Gedurende die Tweede Wêreldoorlog is die kerk deur Duitse lugaanvalle ernstig beskadig, maar sindsdien grotendeels herbou en gerestoureer.

Vandag is Tempel Church 'n Anglikaanse kerk as privaat kapel in gemeenskaplike besit van die sogenaamde *Inner Temple and Middle Temple Inns of Court*, die Londense hoofkwartier van Engeland se regslui, waar kerkdienste volgens die Kerk van Engeland se *Book of Common Prayer* gehou word. Koorsang deur Temple Church se eie koor, Temple Church Choir, neem 'n belangrike plek in eredienste in. Twee professionele ensembles, die *Temple Singers* en *Temple Players*, is eweneens aan die kerk verbonde.

## Verwysings 
## Eksterne skakels 
* *Temple Music Foundation*
Springbokvlakte-myn

Die voorgestelde **Springbok Flats-myn** sal geleë wees naby Settlers op die Springbokvlakte in die suide van Limpopo, Suid-Afrika. Die *Springbok Flats* hulpbron verteenwoordig een van die grootste uraanreserwes in Suid-Afrika met geskatte reserwes van 195 miljoen ton erts met 'n gradering van 0.042% uraan.

Behalwe uraan, bevat die hulpbrongebied van 57&nbsp;000 ha beduidende neerslae van steenkool en kookssteenkool. Die ontwikkeling van die uraanmyn met 'n produksie kapasiteit van 2 miljoen pond per jaar van U3O8, sal ook in staat stel om kragopwekking van meer as 600 MW teen 'n verwagte 32 sent/kWh as 'n byproduk van die proses.

## Verwysings
Dulcie Howes

**Dulcie Joyce Lind Howes** (3 Desember 1908 – 19 Maart 1993) was ŉ Suid-Afrikaanse ballerina en balletpionier. Tot op 16 jaar het sy balletklasse by Helen Webb ontvang waarná sy Engeland toe is en verdere opleiding by Margaret Craske, Thamar Karsavina, Ninette de Valois en Elsa Brunelleschi ontvang het. Ná voltooiing van hierdie studie het sy saam met die legendariese Anna Pavlova deur die Europese vasteland getoer. 

Ná haar terugkeer na Suid-Afrika het Dulcie Howes 'n balletskool in Rondebosch geopen. In 1932 het prof. W.H. Bell haar versoek om hoof te word van die nuwe balletdepartement van die Suid-Afrikaanse Musiekkollege, wat 'n afdeling van die Universiteit van Kaapstad was, en in dié hoedanigheid het sy balletproduksies in die Kleinteater die lig laat sien. 

Dié balletskool, met Howes aan die hoof, het begin met 60 studente, en die Universiteit van Kaapstad het die tweede plek ter wêreld geword waar 'n graad in ballet verwerf kon word. Die universiteit het ook 'n balletgeselskap tot stand gebring wat landwyd toere onderneem het. In 1949 het die gevierde Alicia Markova en Anton Dolin saam met dié geselskap gedans – ŉ aanduiding van die aansien wat die groep toe reeds geniet het. 

Dulcie Howes, wat Engeland gereeld besoek het om aanvullingskursusse te volg, het tydens die besoeke vir Sadler's Wells balletproduksies behartig. Sy het ook 'n groot rol gespeel in die Universiteit van Kaapstad se balletgeselskap ten opsigte van die bestuur, reklame, kostuums, dekor, produksie en choreografie. 

Mej. Howes het haar deur die jare onvermoeid beywer vir die bevordering van die Universiteit se balletgeselskap in die besonder en vir ballet in Suid-Afrika in die algemeen. 

Teen die middel van die vyftigerjare het sy reeds 25 ballette geskryf, waarvan haar *Vlei Legend* bekroon is. In Julie 1954 het sy 'n Sertifikaat van Verdienstelikheid en 'n geldelike toekenning ontvang "vir haar lang en uitsonderlike dienste aan die ballet".

Onder haar leiding is talle plattelandse toere onderneem en sy het ook van haar dansers oorsee gestuur om in beroemde geselskappe te dans. Verskeie studente van die balletskool het internasionaal beroemd geword en beklee tans belangrike poste op die internasionale ballettoneel: David Poole, Pamela Chrimes en John Cranko is maar drie van 'n hele aantal. 

Vroeg in die sestigerjare is die Universiteit se balletgeselskap by KRUIK (Kaaplandse Raad vir die Uitvoerende Kunste) ingelyf. Vir Dulcie Howes was dit net nog 'n stap in die rigting van 'n nasionale balletgeselskap, wat haar eintlike lewensideaal vir ballet in Suid-Afrika gebly het.

## Bronnelys 
* Wêreldspektrum, Vol. 11, 133-144,
Engelbert Humperdinck (komponis)

**Engelbert Humperdinck** (Duits: [ˈɛŋl̩bɛʁt ˈhʊmpɐdɪŋk]; 1 September 1854 – 27 September 1921), 'n Duitse komponis, is in Sieberg gebore en is veral vanweë sy opera *Hänsel und Gretel* ("Hansie en Grietjie") beroemd. Hy het in Keulen en München gestudeer en vroeg reeds met Wagner kennis gemaak.

Humperdinck se vroeë kom posisies is meestal vergete, maar sy onsterflikheid is verseker deur sy *Hänsel und Gretel,* wat in 1893 in Weimar met die jong Richard Strauss as dirigent opgevoer is. Die opera is gegrond op die beroemde sprokie van die broers Grimm, en Humperdinck toon 'n besondere begrip vir die wêreld van die kind. 

Hoewel Wagner se invloed opvallend is, is Humperdinck se musiek baie oorspronklik, veral ten opsigte van vindingryke orkestrasie en betowerende atmosfeerskepping.

Onder sy ander operas, waarvan verskeie gekomponeer is, is *Die Königskinder* (1910) ook noemenswaardig.

## Bronnelys 
* *Wêreldspektrum*, Vol. 11, 137, 

## Eksterne skakels 
*  
*
Adolph Jentsch

**Adolph Jentsch** (29 Desember 1888 – 18 April 1977 ) was een van die bekendste kunstenaars in Namibië, en dié land was ook die tema van sy kuns. Hy was egter ook een van die geïsoleerdstes, soos die naam van sy ateljee aandui: “Kluisenaarshut”. Ten spyte van sy afsondering het Adolph Jentsch ’n eie, onafhanklike styl ontwikkel wat hom kenmerk as ’n meester in die uitbeelding van die Namibiese landskap. Jentsch het vroeër in olieverf gewerk, maar het later feitlik net waterverf gebruik. Sy werk het ook meer abstrak geword namate hy in jare en ervaring gevorder het. Jentsch het oor ’n uitgebreide deel van Namibië gereis en gewerk. Een van sy geliefkoosde skilderplekke was Swakopmund, waar hy sy jaarlikse vakansies deurgebring het.

Adolph Jentsch is op 29 Desember 1888 in Dresden gebore, die seun van ’n hoë amptenaar van die Lutherse kerk. Hy was van jongs af aangetrokke tot die kuns en het sy kunsonderrig aan die Staatsakademie vir Beeldende Kuns in Dresden ontvang onder leiding van bekende kunstenaars soos Max Pechstein, George Grosz, Kurt Schwitters en Lasar Segall. Onder dié leermeesters het Jentsch ’n deeglike teken- en kleurtegniek ontwikkel waaruit sy individuele styl gegroei het. Na dié opleiding het Jentsch sy studies in Frankryk voortgesit en ’n uitgebreide reis deur Europa onderneem. Hy het ’n ruk lank in Dresden en in Boheme gewerk en redelik bekend geword. Die politieke toestand in Europa en veral Duitsland gedurende die dertigerjare was gespanne en toe Jentsch in 1938 ’n uitnodiging ontvang om by ’n vriend in Namibië te gaan kuier, het hy dit aangegryp. Sedert dié “kuiertjie” het Jentsch Namibië nooit weer verlaat nie. Hy het saam met ’n egpaar Von Funcke op ’n plaas sowat 60&nbsp;km vanaf Windhoek gewoon.

Jentsch was by uitstek ’n mediterende kunstenaar wat die gevoel wat ’n sekere landskap of toneel in hom opgewek het, oordra. Hy het weggeskram van die emosionele en die abstrakte en eerder gestreef na ’n soort realisme wat die uiterlike en die innerlike delikaat en rustig versoen het.

## Uitstallings 
Keuse van uitstallings.

* 1938 Adolph Jentsch se eerste eenmanuitstalling in Suider-Afrika, Windhoek.
* 1954 Biënnale in Venesië
* 1956, 1960 & 1964 Oorseese uitstallings van Suid-Afrikaanse kuns
* 1958 Retrospektiewe tentoonstelling, Windhoek (70ste verjaardag)
* 1960 Nederland en België.
* 1960 en 1966 Republiekfest-uitstalling, Pretoria.
* 1970, 1971 Prestige-uitstalling, Pretoria Kunsmuseum

## Verwysings 
## Bronnelys 
* *Wêreldspektrum*, Vol. 12, 195-196, 
* Brosjure van die Republiekfees 1966 • Kunsuitstallings in amptelike opdrag gereël deur die Suid-Afrikaanse Kunsvereniging
John Joubert (komponis)

**John Pierre Herman Joubert** (20 Maart 1927 – 7 Januarie 2019) was 'n Suid-Afrikaanse komponis. Hy is in Kaapstad gebore. Van 1942 tot 1946 het hy onder prof. William Henry Bell aan die Suid-Afrikaanse Musiekkollege in Kaapstad gestudeer. Hy het later na Engeland vertrek en tot in 1950 onder Howard Ferguson aan die Royal Academy of Music in Londen gestudeer.

## Biografie 
Joubert het hom in Engeland gevestig, waar hy in Hull lektor in musiek geword het. Sedert 1962 is hy aan die Universiteit van Birmingham verbonde.

Joubert komponeer instrumentale en vokale musiek en is die eerste komponis van 'n werklik Suid-Afrikaanse opera, *In die droogte* (1956). Sy radio-opera *Antigone* is in 1954 deur die BBC uitgesaai. In 1960 het 'n meer ambisieuse opera gevolg: *Silas Marner,* gegrond op die gelyknamige roman van George Eliot. In 1969 het *Under Western Eyes,* gegrond op Joseph Conrad se boek, gevolg.

Vir sy geestelike vokale musiek maak Joubert van Latynse tekste gebruik. Sy *Koorsimfonie,* in 1981 voltooi, beskryf hy as "'n seereis en 'n eindpunt: 'n metafisiese reis, 'n leef-en-sterf-siklus". Die teks is gegrond op gedigte van Walt Whitman*,* Roy Campbell en W.B. Yeats.

Onder die meer as 70 gepubliseerde werke is 'n aantal opdragte uit Suid-Afrika gekomponeer. Sy toonsettings van gedigte deur W.E.G. Louw en Leipoldt se *Ek sing van die wind* vorm deel van sy groot bydrae tot die kunsliedskat. Hy is op 7 Januarie 2019 oorlede.

## Bronnelys 
* *Wêreldspektrum*, Vol. 12, 215, 

## Eksterne skakels 
*  Persoonlike webwerf
Reukwater

**Reukwater** of **parfuum** (Engels: /ˈpɜːr.fjuːm/ Amerikaans: /pərˈfjuːm/; Frans: parfum) se gebruike en gesogtheid het oor die eeue toegeneem. 
duimnael|Grasse hoofstad van reukwater
[duimnael|'n Parfuumstel uit die [Sowjetunie omstreeks 1965, met 'n parfuum-lugsakspuit]]
Grasse, die klein Suid-Franse dorpie in Provence, word gereken as die "hoofstad" van die reukwaterwêreld. Hier is uitgestrekte blommevelde, soos laventel, jasmyn en lemoen. Die blomme, en soms ook die blare, word gepluk en na fabrieke in Grasse geneem. Hier word essensiële olies, wat die blomme hul kenmerkende geur gee, daaruit onttrek.

## Bekostigbaarheid 
Waarom is 'n klein flessie goeie reukwater dan so duur? Die antwoord op hierdie vraag is maklik: omdat die grondstowwe waaruit reukwater berei word, so duur is. Meer as honderd verskillende soorte grondstowwe word gebruik om reukwater te maak, en die flessie reukwater wat te koop is, kan maklik vyftig verskillende bestanddele bevat. Blomme, vrugte, mosse, bas, die kliere van diere en chemikalieë is voorbeelde van grondstowwe wat gebruik word. 

Lêer:Lavender in Provence.jpg|Laventelvelde in Provence
Lêer:Sunset in Provence (22343701493).jpg|Sonsondergang in Provence
Lêer:Jasmine0004.JPG|Jasmyn
Lêer:Miniature rose crop gnangarra.jpg|Roos
Lêer:Lady Bug on Orange Blossom 4-7-13c (8631480737).jpg|Liewenheersbesie op 'n lemoenbloeisel
Lêer:Mose2.jpg|Klippe met mos oortrek
Lêer:CDC cherry4.jpg|Kersies
Lêer:Mandarin Oranges (Citrus Reticulata).jpg|Mandarynse lemoene (*Citrus reticulata*)

[duimnael|Parfuum deur [Coco Chanel|Chanel in 'n winkel ten toon gestel]]

## Geskiedenis 
Die eerste reukwaters is waarskynlik gebruik in godsdienstige plegtighede. So bv. het die ou Egiptenare geurige olies aan hul gode geoffer. Die ou Romeine was ook in besonder lief vir reukwater, en by feesmale is dikwels swerms duiwe, waarvan die vlerke met reukwater deurweek was, losgelaat om oor die gaste te vlieg. 'n Bui reukwater het dan op hulle uitgesak.

Na die val van die Romeinse Ryk het die gebruik van reukwater in onbruik verval. Die Kruisvaarders van die Middeleeue het egter van die geurige vloeistof uit die Ooste na Europa teruggebring. Van die laat Middeleeue af is al hoe meer reukwater gebruik. So erg het dit op die ou end gegaan dat howelinge dikwels reukwater pleks van seep en water gebruik het om onaangename geure te verdryf. Die luisterryke hof van Lodewyk XIV van Frankryk was bekend as *La Court Parfumé,* hoewel dit volgens moderne standaarde ongelooflik onhigiënies was.

## Sien ook 
* Grasse
* Kruid
* Blom
* Neus

## Bron 
* Green, Lawrence G.: To Call Back Yesterday. In: A Decent Fellow Doesn't Work. Experiences of an easy-going traveller in search of pleasure, interesting people and places inside and outside Southern Africa - with a little wisdom gathered on the way. Kaapstad: Howard Timmins, 1982. 
* KENNIS, vol 8, 1980, bl. 1496,